open-index/open-wikipedia-markdown huggingface dataset:
சோபனா ராணடே

**சோபனா ராணடே** (*Shobhana Ranade*, 26 அக்டோபர் 1924 – 4 ஆகத்து 2024) என்பவர் இந்திய சமூக செயற்பாட்டாளர் மற்றும் காந்தியவாதியாவார். ஆதரவற்ற பெண்கள் மற்றும் குழந்தைகள் போன்றோருக்கு ஆற்றிய சேவைகளுக்காக இவர் சிறப்பாக அறியப்படுகிறார். இவரது  சமுதாய சேவையை பாராட்டும் விதமாக,  2011 ஆண்டு இவருக்கு இந்திய அரசின் மூன்றாவது உயரிய விருதான, பத்ம பூசண் விருது வழங்கப்பட்டது.

## வாழ்கைவரலாறு
மகாராட்டிரத்தின்,  புனேவில் 1924இல் ரானடே பிறந்தார். இவரது வாழ்வின் திருப்பு முனையாக 1942இல் இவரது 18ஆவது வயதில் புனேவில்  ஆகா கான் அரண்மனையில் காந்தியைச் சந்தித்ததார்.  
இதன் விளைவாக சோபனா அப்போதிருந்து தன் வாழ்நெறியா காந்தியக் கொள்கைகளை தேர்ந்தெடுத்துக்கொண்டார்.

சோபனா ஆதரவற்ற பெண்கள் மற்றும் குழந்தைகள் மேம்பாட்டுக்காகத் தன் வாழ்வை அர்ப்பணித்தார். 1955இல் அசாமுக்குப் பெயர்ந்து அங்கே இவர், ‘சிசு நிகேதன்’ என்ற பள்ளியைத் தொடங்கினார்.  திக்பாய் எண்ணெய் நகரத்தில் முதல் குழந்தை நல மையத்தையும் உருவாக்கினார். அதிம் ஜாதி சேவா சங்கத்தைத் துவக்கி, அதன்வழியாக நாகா பெண்களுக்கு நூற்பு பயிற்சியளிக்கும் ஒரு திட்டத்தைத் துவக்கினார்.

1979 இல் இவர் புனேவுக்குத் திரும்பி, காந்தி நேஷனல் மெமோரியல் சொசைட்டியை நிறுவி,  அகா கான் அரண்மனையை மையமாகக்  கொண்டு  பெண்களுக்கான ஒரு பயிற்சி நிறுவனத்தைத் உருவாக்கினார்.

1998 ஆம் ஆண்டு, காந்தி தேசிய நினைவு சங்கத்தின் கீழ், கஸ்தூர்பா மகாலா காதி கிராமியோதிக் வித்யாலயாவை  நிறுவினார். இது சுற்றியுள்ள 20 கிராமங்களில் உள்ள ஏழைப் பெண்களின் வணிகம்  மற்றும் திறண்களைக் கூட்டும் நோக்கில் துவக்கப்பட்டது.

*பால்கிராம் மகாராஷ்டிரா* என்ற பெயரில் மகாராஷ்டிர மாநிலத்தில் எஸ்ஓஎஸ் குழந்தைகள் கிராமத்தைத் தொடங்கினார். அதில் இப்போது 1600 ஆதரவற்றக் குழந்தைகள் வளர்ந்து வருகின்றனர். புனேவில் உள்ள சிவாஜி நகரில்,  சாலைவாழ் குழந்தைகளின் கல்வி, மறுவாழ்வுக்காக அர்ப்பணிக்கப்பட்டு ராணடேவால் நிறுவப்பட்ட *தி ஹெர்மன் மீனர் சமூக மையம்* இன்றும் உயிர்ப்புடன் இருக்கிறது. அதில் தற்போது  112 சிறுவர்கள் மற்றும் 138 சிறுமிகளான  சாலைவாழ் குழந்தைகளின் கல்வி, மறுவாழ்வு அளிக்கப்பட்டு வருகிறது.

மற்றொரு சிறுவர் நலத்திட்ட திட்டமாக புனேயில் உள்ள சாஸ்வாட்டில் ராணடே நிறுவிய *பால்கிரியா* மற்றும் *பல்சாடன்* ஆகும்.   இந்த மையங்கள் இப்பொழுது 60 க்கும் மேற்பட்ட ஆதரவற்ற பெண் குழந்தைகள் உள்ளனர். மேலும் ராண்டே *கங்கையைக் காப்போம்* இயக்கத்தில் ஆர்வம் காட்டி, காந்தி நேஷனல் மெமோரியல் சொசைட்டி வழியாக கங்கையை மாசில் இருந்து காப்பாற்றும் பணியில் ஈடுபட்டுவருகிறார்.

காந்தியைத் தனது இளம்வயதில் சந்தித்த ஆகாகான் அரண்மனையை மையமாக வைத்தே இன்னும் தனது பணிகளை சோபனா ராணடே தொடர்ந்துகொண்டிருக்கிறார்..

## விருதுகளும், பரிசுகளும்

* பத்ம பூசண் – 2010
* ஜம்னாலால் பஜாஜ் விருது – 2011
* ரிலையன்ஸ் பவுண்டேஷன்– சிஎன்என்-ஐபிஎன் ரியல் ஹீரோஸ் 2012 வாழ்நாள் சாதனை விருது
* இரவீந்திரநாத் தாகூர் பரிசு
* ராஜீவ் காந்தி மனவ் சேவா விருது – 2007
* புனேவின் பெருமை விருது – புனே பல்கலைக்கழகம்
* சிறுவர் நலப் பணிக்கான தேசிய விருது – 1983
* மகாத்மா காந்தி விருது

## மேற்கோள்கள்

பகுப்பு:1924 பிறப்புகள்
பகுப்பு:காந்தியவாதிகள்
பகுப்பு:2024 இறப்புகள்
பகுப்பு:புனே நபர்கள்
பகுப்பு:மராத்தியர்கள்
பகுப்பு:ஜம்னாலால் பஜாஜ் விருது பெற்றவர்கள்
கிருஷ்ண கான சபை

**கிருஷ்ண கான சபை** (**Sri Krishna Gana Sabha** (*SKGS*) தமிழ்நாட்டின் தலைநகரம் சென்னையின் தியாகராய நகர் பகுதியில் 1953 முதல் செயல்படுகிறது. இச்சபை புகழ்பெற்ற பண்பாட்டு நிறுவனங்களில் ஒன்றாகும்.  இச்சபை  இந்திய இசை, நடனம், நாடகம் மற்றும் சமயச் சொற்பொழிவுகளை ஆண்டு முழுவதும் நடத்துகிறது. 

## சபையில் நடைபெறும் முக்கிய விழாக்கள்
* சித்திரை நாடகத் திருவிழா 
* கோலாஷ்டமி சங்கீத உற்சவம்
* யக்ஞராமன் சூலை திருவிழா
* கலை & நாட்டியத் திருவிழா 
* மார்கழி இசை விழா 

## வழங்கும் விருதுகள்
* சங்கீத சூடாமணி விருது: சபையின் கோலாஷ்டமி  சங்கீத உற்சவத்தின் போது, புகழ்பெற்ற கர்நாடக இசைக் கலைஞர்களுக்கு தங்கப் பதக்கம், சால்வை மற்றும் ரொக்கப் பரிசுடன் வழங்கப்படுவது. 

* ஆச்சாரியா சூடாமணி விருது: கர்நாடக இசை மற்றும் நாட்டிய உலகின் முதிர்ந்த குருமார்களுக்கு சால்வையுடன், ரொக்கப்பரிசு.
 
* நாடக சூடாமணி விருது: நாடக நடிகர் மற்றும் நடிகைகளுக்கு தங்கப்பதக்கம், சால்வை மற்றும் ரொக்கப் பரிசுடன். 
* நாடக சூடாமணி விருது: ஆண்டுதோறும் நடைபெறும் சித்திரை நாடகத் விழாவின் துவக்கத்தின் போது, புகழ்பெற்ற மேடை நாடக நடிகர், நடிகைகளுக்கு, தங்கப்பதக்கத்துடன், சால்வை மற்றும் ரொககப்பரிசு. 

* ரொக்க விருது: கோலாஷ்டமி சங்கீத உற்சவம் மற்றும்  மார்கழி இசை விழாவின் போது,  வளரிளம் திறமையான நுண்கலைஞர்களை ஊக்குவிக்கும் வகையில் வழங்கும் ரொக்கப்பரிசு  

* சங்கீர்த்தன சூடாமணி விருது 

## சென்னையின் பிற இயல், இசை, நாடக மன்றங்கள்
* மியூசிக் அகாதெமி
* கார்த்திக் பைன் ஆர்ட்ஸ் 
* நாரத கான சபா 
* பிரம்ம ஞான சபை
* நந்தலாலா கந்தர்வ கான சபா 
* ஸ்ரீ பார்த்தசாரதி சுவாமி சபா 
* ரசிக ரஞ்சனி சபா
* நாத இன்பம் (NAADA INBAM) 
* வாணி மகால், சென்னை (ஸ்ரீ தியாகப் பிரம்ம கான சபை)
* இந்தியன் பைன் ஆர்ட்ஸ் சொசைட்டி 
* மைலாப்பூர் பைன் ஆர்ட்ஸ் கிளப்  
* தி இந்தியன் பைன் ஆர்ட்ஸ் சங்கம் 
* மதுரவானி 
* கலாரசனா
* முத்ரா
* நுங்கம்பாக்கம் கல்ச்சுரல் அகாதெமி
* ஹம்சத்வனி என். ஆர். ஐ. சபா

## இதனையும் காண்க
* டிசம்பர் இசை விழா (சென்னை)

## மேற்கோள்கள்


## வெளி இணைப்புகள்
* கிருஷ்ண கான சபையின் இணையத்தளம்

பகுப்பு:கருநாடக இசை
பகுப்பு:தமிழ்நாட்டு அமைப்புகள்
பகுப்பு:சென்னையிலுள்ள கலை மன்றங்கள்
*
பாப்பா நாடு சமீன்

**பாப்பாநாடு சமீன்** என்பது தமிழ்நாட்டின், பழைய தஞ்சாவூர் மாவட்டத்தில் இருந்த ஒரு சமீன் ஆகும். 

## அமைவிடம்
பாப்பாநாடு சமீனானது தஞ்சாவூர் பட்டுக்கோட்டை சாலையில், பட்டுக்கோட்டைக்கு முன்னதாக 12 கிலோமீட்டர் தொலைவில் பாப்பாநாடு என்ற ஊரைத் தலைமை இடமாகக் கொண்ட சமீன் ஆகும். இது விஜய தேவர் என்ற பட்டம் பூண்ட கள்ளர் குலத்தினரால் ஆளப்பட்ட ஒரு சமீன். பாப்பாநாடுக்கு கிழக்கே இரண்டு கிலோமீட்டர் தொலைவில் உள்ள வெள்ளுவாடி என்ற ஊரில் இவர்களின் அரண்மணை இருந்தது. இவர்கள் இங்கிருந்து ஆண்டதால் இவர்கள் *வளுவாடியார்*, *வழுவாடியார்* என அழைக்கப்பட்டனர். இதன் சமீந்தாராக கி.பி. 1736இல் இருந்த ராஜஸ்ரீ ராமலிங்கம் விசயாத்தேவர் என்பவர் காசியின் அன்னதானக்கட்டளைக்கு திருமாஞ்சோலை என்னும் ஒரு ஊரை கொடையாக அளித்து அதை செப்பேட்டில் பதித்துள்ளார். 1879 ஆண்டுவாக்கில் பாப்பாநாடு சமீனானது 36 கிராமங்களோடு 23412 ஏக்கர் பரப்பளவோடு  இருந்தது.

11.05.1757 ஆம் ஆண்டு செப்பேட்டில், நல்லவன் விஜயதேவர் அவர்கள் குமாரன் ராமலிங்க விஜயத்தேவர் அவர்கள் பாப்பாநாட்டவர்களுக்கு காணியாக இருக்கிற மன்னார்குடி ஜெயங்கொண்டநாதர் கோயிலுக்கு அர்த்தசாம பூசைக்கு 46 பொன் இராசகோபால சக்கரத்தை வழங்கியிருக்கிறார். இன்றும் அந்த கோயில் பாப்பாநாடு ஜமீன் சிற்பம் வாழிப்பாட்டில் இருந்துவருகிறது.

## மேற்கோள்கள்

பகுப்பு:தஞ்சாவூர் மாவட்டம்
அல்லோகிளாசைட்டு

**அல்லோகிளாசைட்டு** *(Alloclasite)* என்பது (Co,Fe)AsS  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கந்தக உப்புக் கனிமமாக  வகைப்படுத்தப்படும் இக்கனிமம் ஆர்சனோபைரைட்டு குழுவின் ஒரு உறுப்பினராகக் கருதப்படுகிறது. P21 என்ற இடக்குழுவில் ஒற்றைச் சரிவச்சுடன் கதிர்வீச்சுப் பண்புடன் கூடிய ஊசிப்படிகப் பட்டகத்தொகுதிகளாக அல்லோகிளாசைட்டு படிகமாகிறது. ஒளிபுகா உலோகத் தன்மையுடன் வெண்மையும் சாம்பலும் கலந்த நிறத்தில் கருப்பு நிற கீற்றுகள் கொண்டதாக இக்கனிமம் காணப்படுகிறது. மோவின் கடினத்தன்மை அளவுகோலில் 5  என்ற கடினத்தன்மை மதிப்பும் 5.91–5.95. என்ற ஒப்படர்த்தியும், நொறுங்கும் பண்பும் இதனுடைய குறிப்பிடத்தகுந்த இயற்பியல் பண்புகளாகும் . பன்னாட்டு கனிமவியல் சங்கம் அல்லோகிளாசைட்டு கனிமத்தை All என்ற குறியீட்டால் அடையாளப்படுத்துகிறது.
   
உருமேனியாவில் 1866 ஆம் ஆண்டு அல்லோகிளாசைட்டு  கண்டறியப்பட்டு விவரிக்கப்பட்டது. கிரேக்கமொழிச் சொல்லில் இருந்து அல்லோகிளாசைட்டு என்ற பெயர் வருவிக்கப்பட்டுள்ளது. இக்கனிமத்தைப் போலவே தோற்றமளிக்கும் மார்கேசைட்டிலிருந்து அல்லோகிளாசைட்டு கனிமம் இதனுடைய படிக அமைப்பில் உள்ள தனித்தன்மை பிளவு மூலம் வேறுபடுத்தி அறியப்படுகிறது . 

பன்னாட்டு கனிமவியல் சங்கம் அல்லோகிளாசைட்டு கனிமத்தை Acl என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:கோபால்ட் கனிமங்கள்
பகுப்பு:இரும்புக் கனிமங்கள்
பகுப்பு:சல்போவுப்புக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சல்பைடு கனிமங்கள்
எகிப்தில் சமயம்

[வலது|thumb|300x300px|[பள்ளிவாசல்|மசூதிகள் மற்றும் மினார்கள் உள்ள கெய்ரோ. இஸ்லாம்  மதம் எகிப்தின் அதிகாரப்பூர்வ மதமாகும்.]]
**எகிப்தில் சமயம்** கலாச்சார விழுமியங்களோடு ஒன்றிணைந்ததாகும். இசுலாம் எகிப்தின் அதிகாரப்பூர்வ சமயம் ஆகும். கிறித்தவமும் குறிப்பிடத்தக்க அளவில் பின்பற்றப்படுகிறது.

நாட்டில் முதல் இசுலாமிய வழிபாட்டுத்தலமாக அறியப்படும் அல் அஸ்ஹர் பள்ளி கிபி 970 இல் நிறுவப்பட்டதாகும். முதல் மரபுவழி திருச்சபை கிபி முதலாம் நூற்றாண்டின் மத்தியில் உருவானது.

நாட்டில் இசுலாமியர்களும் கிறித்தவர்களும் ஒரே வரலாறு, தேசிய அடையாளம், மரபு, கலாச்சாரம், மொழி ஆகியவற்றை பகிர்ந்து கொண்டுள்ளனர்.
வலது|thumb|இசுலாமிய, கிறித்தவ வழிபாட்டுத்தலங்கள் ஒருங்கே அமைந்துள்ள பகுதி

## குறியீடுகள்
பியூ ஆராய்ச்சி நிறுவனத்தின்படி 2010ம் ஆண்டில் 94.9 சதவீத மக்கள் இசுலாம் மதத்தை பின்பற்றுகின்றனர். 5.1% கிறுத்தவர்கள், ஒரு சதவீதத்திற்கும் கீழானோர் யூதம் மற்றும் புத்த மதத்தை சார்ந்த்தவர்களாவர்.  மற்ற கூற்றுக்களின் மடி 2017ம் ஆண்டு வாக்கில் 10% கிருத்தவ  மதத்தை பின்பற்றுவதாக கூறப்படுகிறது..

## மேற்கோள்கள்
இந்திய தேர்தல் ஆணையாளர்

**இந்திய தேர்தல் ஆணையாளர்** என்பவர் இந்திய தேர்தல் ஆணையத்தின் உறுப்பினராவார், அரசமைப்பின்படி  இவர் சார்பற்ற சுதந்திரமான முறையில் நாடாளுமன்ற மற்றும் சட்டமன்ற தேர்தல்களை நடத்துவது இவரது பணியாகும். பொதுவாக இந்திய ஆட்சிப்பணியில் இருந்து ஓய்வு பெறுபவரே தேர்ந்தெடுக்கபடுவார்

1989ம் ஆண்டு வரை ஒரு நபர் ஆணையமாக இருந்து பின்னர் மூன்று நபர்களை கொண்ட ஆணையமாக மாற்றப்பட்டது. 
முடிவுகளின் போது பெரும்பாண்மை கருத்து அங்கீகரிக்கப்படுகிறது. தற்போதைய தலைமை ஆணையராக ஓம் பிரகாசு ராவத் இணை ஆணையர்களாக சுனில் அரோரா மற்றும் அசோக் லவாசா ஆகியோர் பதவி வகிக்கின்றனர். 

## நியமனம் மற்றும் நீக்கம்
சாதாரண அரசியல் காரணங்களுக்காக  தலைமை தேர்தல் ஆணையாளரை நீக்க இயலாது. நீக்கும் அதிகாரம் பாராளுமண்றத்தின் இரு அவைகளிலும் மூன்றில் இரண்டு
பங்கு பெரும்பாண்மை பெற்றால் மட்டுமே தகுதி இழக்க செய்ய முடியும். மற்ற இரு ஆணையாளர்களை நீக்க பரிந்துரைக்கும்  அதிகாரம் குடியரசுத்தலைவருக்கு உண்டு. 

## ஊதியம்
தேர்தல் ஆணையாளர்கள் பொதுவாக  ஓய்வு பெற்ற இந்திய ஆட்சி  பணியாளர்களாக இருப்பதால் உச்ச நீதிமன்ற நீதிபதிக்கு ஒப்பான வகையில் ஊதியம் மற்றும் சலுகைகள்  வழங்கப்படுகிறது .

## மேற்கோள்கள்

பகுப்பு:இந்தியத் தேர்தல் ஆணையம்
ஜார்ஜ் பார்க்கர் (வானவியலாளர்)

**ஜார்ஜ் பார்க்கர்** (George Parker, 2nd Earl of Macclesfield:( 1695 அல்லது 1697 &ndash; 17 மார்ச்சு 1764) ) என்பவர் இங்கிலாந்து நாட்டைச் சேர்ந்த வானவியல் அறிஞர் ஆவார்.. இவர் 1695 அல்லது 1697 ஆம் ஆண்டில் பிறந்தார்.. தற்கால கால வரைவியலில் மாற்றங்களை உருவாக்கியவர் ஆவார்.  இராயல் கழகத்தின் தலைவராக விளங்கிய இவர் 1750 ஆம் ஆண்டிற்கு பிறகு லீப் ஆண்டுகளால்  ஏற்பட்ட குறைகளை  நீக்கி  புதிய நாட்காட்டியை உருவாக்க உதவினார்.

## மேற்கோள்கள்

பகுப்பு:அறிவியலாளர்கள்
பகுப்பு:1764 இறப்புகள்
ஹாரிஸ் பாறு

**ஹாரிஸ் பாறு** ( *Harris's hawk* (*Parabuteo unicinctus*) முன்னர் **bay-winged hawk** அல்லது **dusky hawk**, என்று அறியப்பட்டது) என்பது ஒரு நடுத்தர அளவு கொன்றுண்ணிப் பறவை ஆகும். இது தென்மேற்கு ஐக்கிய மாகாணங்களில் இருந்து தெற்கில் சிலி, மத்திய அர்ஜென்டீனா மற்றும் பிரேசில் ஆகிய நாடுகளில் காணப்படக்கூடிய பறவை ஆகும்.   சில நேரங்களில் மேற்கு ஐரோப்பாவில், குறிப்பாக பிரித்தானியாவில், இப்பறவைகள் தென்பட்டுள்ளன. ஆனால் இவை காப்பிட இனப்பெருக்க வளர்ப்பிடத்தில் இருந்து தப்பி வந்தவையாக இருக்கலாம் என கருதப்படுகிறது.

ஹாரிஸ் பாறுகள் கூட்டு முயற்சியில் வேட்டையாடும் தன்மைக்காக சிறப்பாக அறியப்படுகின்றன. இதனால் இவை வேட்டைக் காரர்களால் வேட்டைப் பயன்பாட்டுக்காக வளர்க்கப்படுகின்றன. ஹாரிஸ் பருந்துகள் அறிவுக்கூர்மை கொண்டவையாக உள்ளதால், அவற்றை எளிதாக பயிற்றுவிக்க இயலுகிறது. இதனால் இவை வல்லூறு வளர்ப்புக்காக பகழ்பெற்றவையாக உள்ளன.

## விளக்கம்
இடது|thumb|ஹாரிஸ் ஹாக் பறவையைத் தெளிவாக தனித்துக் காட்டும் சிறகு மற்றும் வால் இறகுகள்  தோற்றம்
இந்தப் பறவையின் அளவானது பொரி வல்லூறு மற்றும் சிவப்பு வால் வல்லூறு ஆகியவற்றுக்கு இடைப்பட்ட நடுத்தர அளவில் இருக்கும். இப்பறவையானது 46 செமீ முதல் 59 செமீ (18 முதல் 23 அங்குலம்) நீளமுடையதாகவும், பொதுவாக சிறகுகளின் நீளமானது 103 செமீ முதல் 120 செமீ (41 முதல் 47 அங்குலம்) வரை இருக்கும். இந்தப் பாறுக்கள் பழுப்பு நிற சிறகுகளும்,  செங்கல் நிறமத் தோள்களையும், கறுப்பு நிற வாலும் அந்த வால் இறகு முனை வெள்ளை நிறம் கொண்டு இருக்கும். மேலும் இவை மிகக்கூர்மையான அலகும், அதேபோலக் கூரான கால் நகங்கள் கொண்டிருக்கும். இவை பால் ஈருருமை கொண்டவையாக உள்ளன.  ஆண் பறவைகளைவிட பெண் பறவைகள் 35% பெரியவையாக உள்ளன.

## மேற்கோள்கள்

பகுப்பு:கொன்றுண்ணிப் பறவைகள்
பகுப்பு:தென்னமெரிக்கப் பறவைகள்
வில்லியம் ஸ்டர்ஜியன்

**வில்லியம் ஸ்டர்ஜன்** (*William Sturgeon*, 22 மே 1783 – 4 டிசம்பர் 1850) ஆங்கிலேய இயற்பியலாளர் ஆவார். இவர் முதன் முதலில் மின்காந்தங்களைக் கண்டுபிடித்தார். ஒரே ஒரு மின்கலத்தில் 4 கிகி நிறையுள்ள இரும்பினால் உருவாக்கப்பட்டது. அத்துடன் முதலாவது செயல்முறை ஆங்கிலேய மின்சார இயக்கியைக் கண்டுபிடித்தார். 1832இல் மின் மோட்டாரை உருவாக்கிய இவர் அவற்றில் பயன்படும் மின்திரட்டியையும் உருவாக்கினார். 1832இல் தொங்கும் சுருள் அமைப்பில் கால்வனோமீட்டரைக் கண்டறிந்தார்.

## மேற்கோள்கள்

## உசாத்துணைகள்
*
*
*

பகுப்பு:1783 பிறப்புகள்
பகுப்பு:1850 இறப்புகள்
பகுப்பு:ஆங்கிலேயக் கண்டுபிடிப்பாளர்கள்
பகுப்பு:ஆங்கிலேய இயற்பியலாளர்கள்
பகுப்பு:பிரித்தானியக் கிழக்கிந்தியக் கம்பனி நபர்கள்
வல்லூறு வளர்ப்பு

thumb|லூகியா அகாசிஸ் ஃபூரெட்டசால் (1920) விவரிக்கப்பட்ட ஒரு விளக்கப்படக் குறிப்பு.
[thumb|வளர்ப்பவரின் கையில் அமர்ந்துள்ள ஒரு [அசிபிடர்]]

**வல்லூறு வளர்ப்பு** (*Falconry*) என்பது பயிற்றுவிக்கப்பட்ட கொன்றுண்ணிப் பறவையைப் பயன்படுத்தி காட்டு விலங்குகளை அவற்றின் இயற்கை நிலையில் வேட்டையாடிப் பிடிப்பது ஆகும். சிறிய விலங்குகள் வேட்டையாடப்படுகின்றன; இத்தகைய பறவைகளுக்கு அணில்கள் மற்றும் முயல்கள் பொதுவாக இலக்குகளாகின்றன. தற்காலத்தில் வளர்ப்பு வல்லுறுகளாக செவ்வால் பாறு  (*Buteo jamaicensis*),  ஹாரிஸ் பாறு (*Parabuteo unicinctus*),  பொரி வல்லூறு (*Falco perigrinus*) போன்ற பறவைகள் வளர்க்கப்படுகின்றன.

துவக்கக்கால ஆங்கில புனைகதை இலக்கியங்களில் "ஃபால்கோன்" (falcon) என்ற சொல்லானது பெண் வல்லுறை மட்டுமே குறிக்கப் பயன்பட்டது. அதே நேரத்தில் "ஹாக்" (hawk அல்லது hawke) அல்லது "ஹாக்" என்ற சொல்லும் ஒரு பெண் பாறுவைக் குறிப்பிட மட்டுமே பயன்படுத்தப்பட்டது.  ஆண் ஹாக் (பாறு) அல்லது ஃபால்கோன் (வல்லூறு) ஆகியவற்றைக் குறிக்க  "tiercel" என்ற சொல் பயன்படுத்தப்பட்டது. ஏனென்றால் ஆண் பறவை பெண் பறவையின் அளவில் சுமார் மூன்றில் ஒரு பங்கே இருந்தது.

## வரலாறு
தொல்நெடுங்காலமாக மனிதர்கள் இதுபோன்ற சில இரைக்கொல்லி உயிரினங்களைப் பிடித்துப் பழக்கி, அதைக் கொண்டு வேட்டையாடி வந்துள்ளனர். முதலில் இறைச்சிக்காக நடத்தப்பட்ட இந்த வேட்டை, காலப்போக்கில் ஒரு சாகச  விளையாட்டாகப் பரிணமித்தது. முகலாயப் பேரரசர்களான அவுரங்கசீப், ஜஹாங்கீர் போன்றவர்கள் இந்த விளையாட்டில் மிகுந்த ஈடுபாடு கொண்டவர்களாக இருந்தனர். தன் அரசவை ஓவியரைக் கொண்டு தனது வல்லூறைச் சிற்றோவியமாக ஜஹாங்கீர் வரையச் செய்தார்.  இந்த வேட்டை விளையாட்டு 1980களில் இந்தியாவில் தடை செய்யப்பட்டது.

தற்காலத்தில் இந்த விளையாட்டுக்காக வல்லூறுகள், காப்பிட இனப்பெருக்க முறையில் வளர்க்கப்பட்டு, பயிற்சி அளிக்கப்படுகின்றன. ஒரு வல்லூறை வளர்த்து, பயிற்சியளிப்பது என்பது மிகுந்த செலவாகும் என்பதால், இது *மன்னர்களின் விளையாட்டு* என்றறியப்பட்டது. மத்திய கிழக்கு நாடுகளில் பரவியிருந்த இந்தச் சாகச விளையாட்டு இப்போது அமெரிக்கா, பிரிட்டன் உட்பட ஐம்பது நாடுகளில் பிரபலம் அடைந்துள்ளது. சில ஆண்டுகளுக்கு முன் யுனெஸ்கோ  இதை ஒரு பொழுதுபோக்காக அங்கீகரித்தது.  சாகசத்துக்காக மட்டுமல்லாமல்  மைனா, கொக்கு போன்ற பறவைகளை விமான தளத்திலிருந்து விரட்ட, இவை பயன்படுத்தப்படுகின்றன.

## மேற்கோள்கள்

பகுப்பு:வேட்டையாடுதல்
பகுப்பு:வல்லூறுகள்
பாதரச நச்சு

**பாதரச நச்சு** என்பது உலோக நச்சுகளில் ஒரு வகையாகும். இது பாதரசம் என்ற உலோகத்தினால் ஏற்படக்கூடியது. இந்த நச்சினால் ஏற்படும் விளைவுகள் அந்த உலோகத்தின் தன்மை, அளவு, மற்றும் வெளிப்பட்ட கால இடைவெளி ஆகியவற்றை பொறுத்தது.

## ஏற்படும் விளைவுகள்
இந்த பாதரச நச்சினால் தசை தளர்வு, கை, மற்றும் கால்களில் அரிப்புத்தன்மை, தோல் தடிப்புகள், மயக்கம், பேசுவதில் சிரமம், கேட்பதில் பிரச்சனை, பார்வைக் கோளாறு போன்றவை ஏற்படும்.

மெத்தில் மெர்குரி வெளிபாட்டினால் குழந்தைகள் அதிகம் பாதிக்கப்பட்டுள்ளனர். குழந்தைகளுக்கு ஏற்படும் நோயின் பெயர் பிங்க் நோய் எனப்படுகிறது. இதனால் குழந்தைகளின் தோலில் நிறமாற்றம் ஏற்பட்டு தோல் உரிகிறது; சிறுநீரக கோளாறுகளைக் கொண்ட நீண்ட நாள் பிரச்சனை ஆகிறது.

## மேற்கோள்கள்

பகுப்பு:நச்சுப்பொருட்கள்
பகுப்பு:பாதரசம்
ஆழமான கற்றல்

**ஆழமான கற்றல்** (அல்லது **ஆழமான கட்டமைக்கப்பட்ட கற்றல்** அல்லது **படிநிலை கற்றல்**) இயந்திர கற்றலின் ஒரு பிரிவான செயற்கை அறிவுத்திறன் உட்பகுதியாகும். இவ்வகையான கற்றல் மேற்பார்வையின்றியும், அரை மேற்பார்வையுடனும் அல்லது கவனிக்கப்படாத போதும் செயல்படும்.

## பயன்பாடு
ஆழமான கற்றலை வைத்து பல்வேறு வியப்பூட்டும் செயல்களைச் செய்ய முடியும். எடுத்துக்காட்டாக, கருப்பு வெள்ளை படிமங்களை வண்ணமிடுதல், இயந்திர மொழிபெயர்ப்பு, படிமங்களை அடையாளமிடுதல், புதிய கையெழுத்து உருவாக்குதல், படிமங்களுக்குத் தேவையான உரையை உருவாக்குதல், உள்ளிட்டவை ஆகும். மருத்துவத் துறையில் பின்னாட்களில் வரும் நோய்களை முன்கூட்டியே கணிக்க இம்முறையில் ஆராய்ச்சி செய்து வருகின்றனர்.

## உசாத்துணை

பகுப்பு:இயந்திரக் கற்றல்
பகுப்பு:கணினியியல்
4 × 800 மீட்டர் அஞ்சல் ஓட்டம்

**4 × 800 மீட்டர்  அஞ்சல் ஓட்டம்** *(4 × 800 meters relay)* என்பது ஒரு தடகள விளையாட்டுப் போட்டி நிகழ்வாகும். இவ்விளையாட்டில் ஒவ்வோர் அணியிலும் 4 ஓட்டக்காரர்கள் பங்கேற்பார்கள்.  ஒவ்வொருவரும் 800 மீட்டர் தூரம் ஓடி மொத்தம் 3200 மீட்டர் துரத்தை ஓடி முடிக்க வேண்டும். 400 மீட்டர் நீளம் கொண்ட தரமான ஓடுகளத்தில் இரண்டு சுற்று வட்டத்தை ஓடி முடிப்பது 800 மீட்டர் தூரம் எனக் கணக்கிடப்படுகிறது.

4 × 800 மீட்டர்  அஞ்சல் ஓட்டப் போட்டிகளில் நிகழ்த்தப்படும் உலக சாதனைகளை பன்னாட்டு தடகள விளையாட்டுக் கூட்டமைப்புகள் சங்கம் ஏற்றுக் கொள்கிறது. 2014 ஆம் ஆண்டில் நடைபெற்ற பன்னாட்டு தடகள விளையாட்டுக் கூட்டமைப்புகள் சங்கத்தின்  உலக அஞ்சல் ஓட்டப் போட்டிகளின் ஒரு பகுதியாக,  இப்போட்டியை உலக வெற்றியாளர் நிகழ்வுப் போட்டி என்ற ஒரு தடகளப்  போட்டியாகவும் இச்சங்கம் மாற்றியது.

ஆண்களுக்கான 4 × 800 மீட்டர்  அஞ்சல் ஓட்டப் போட்டியில் 7:02.43 நிமிடங்கள் என்பது உலக சாதனையாக உள்ளது. கென்யாவைச் சேர்ந்த யோசப் முட்டுவா, வில்லியம் இயாம்பொய், இசுமாயில் கோம்பிச், வில்பிரட் பங்கெய் ஆகியோரைக் கொண்ட அணி 2006 ஆம் ஆண்டு ஆகத்து மாதம் 25 ஆம் தேதி பெல்கியத்தின் தலைநகரமான  ப்ரசெல்சில் நடைபெற்ற வான் டாமே நினைவு ஆண்டு தடகளப்போட்டியில் பெண்களுக்கான   இச்சாதனையை நிகழ்த்தியிருக்கிறது. பெண்களுக்கான 4 × 800 மீட்டர்  அஞ்சல் ஓட்டப் போட்டியில் 7:50.17 நிமிடங்கள் என்பது உலக சாதனையாக உள்ளது. சோவியத் ஒன்றியம்|சோவித் ஒன்றியத்தைச்]] சேர்ந்த நடேழ்தா ஒலிசாரெங்கோ, இலியுபோவ் குரினா, இலியுத்மிலா போரிசோவா, பொத்யாலோவுசுகயா ஆகியோரைக் கொண்ட அணி 1984 ஆம் ஆண்டு ஆகத்து மாதம் 15 ஆம் தேதி மாசுகோவில் இச்சாதனையை நிகழ்த்தியிருக்கிறது.

## மேற்கோள்கள்

## புற இணைப்புகள்
*IAAF list of 4x800-metres-relay records in XML

பகுப்பு:தடகள விளையாட்டுகள்
பகுப்பு:ஓட்ட வகைகள்
எண்ணிம நாணயம்

**எண்ணிம நாணயம்** (*digital currency*) அல்லது **மெய்நிகர் நாணயம்** அல்லது **எண்மநாணயம்** என்பது எந்த ஒரு அரசு சார்ப்பற்ற,  பரவலாக்கப்பட்ட முறைப்படி, தொடரேடு அல்லது தனியார் நிறுவனத்தின் கட்டுப்பாட்டில் உள்ள ஒரு வகையான நாணைய முறை ஆகும். 3, நவம்பர் 2018 அன்று சுமார் 2097 எண்ணிம நாணயங்கள் பயன்பாட்டில் உள்ளது, இதனுடைய சந்தை மதிப்பு: $206,668,111,434

## எண்ணிம நாணயக் குறியீடு
பங்குச் சந்தைக் குறியீடு, நாணயக் குறியீடு போன்று எண்ணிம நாணயங்களுக்கும் குறியீடு உள்ளது. சில எடுத்துக்காட்டுகள்

## எண்ணிம பணப்பை
ஐஆர்சிடிசி, அமேசான், கூகிள், பேடிஎம், ஏர்டெல் போன்ற நிறுவனங்களும் தங்களுடைய வாடிக்கையாளர்களுக்காக அரசாங்கத்தால் அனுமதிக்கப்பட்ட எண்ணிம பணத்தை சேமிக்க இடம் அளித்துள்ளது. வழக்கமாக வாடிக்கையளர்கள் இந்நிறுவனங்களின் எண்ணிம பணப்பையில் அவற்றை வைத்திருக்க முடியும். 

பிட்காயின், ஈத்தரீயம் உள்ளிட்டவை அனைவராலும் அறியப்பட்ட மெய்நிகர் நாணயங்களகும். இவைகளையும், எண்ணிம பணத்தைப் போன்று ஒரு குறிப்பிட்ட முகவரியில் சேமித்து வைக்க முடியும்.

## எண்ணிம நாணய பண்புகள்
* இவை வழக்கமான காகிதம், அரசு முத்திரை, உலோகம், போன்றவை இல்லாமல் எண்ணிம முறையில் ஒன்று அல்லது அதற்கு மேற்பட்ட முகவரியில் சேமித்து வைக்கப்படும். 
* எண்ணிம பணப்பையில் உள்ள நாணையங்களை மற்றொருவருக்கு அனுப்ப குறிச்சொல் கொடுக்கப்பட வேண்டும்.
* பணப்பையில் மற்றொருவரிடம் இருந்து நாணயங்களை வாங்க முகவரியை அனுப்ப வேண்டும்.
* குறிச்சொல்லை மறந்து விட்டால் நாணயங்களை ஏதும் செய்ய இயலாது.

## உசாத்துணை


பகுப்பு:நாணய முறை
பகுப்பு:எண்ணிம நாணயம்
கம்பி வரைபடம்

**கம்பி வரைபடம்** (*structural drawing*) என்பது  பொறியியல் வரைபடத்தில் ஒரு வகை ஆகும்.  கம்பி வரைபடங்கள் பொதுவாக பதிவுசெய்யப்பட்ட தொழில்முறை கட்டுமானப் பொறியியலாளர்களால் தயாரிக்கப்பட்டு, கட்டிடக்கலை வரைபடங்களில்  தெரிவிக்கப்படுகின்றன. இந்த வரைபடமானது கம்பி மற்றும் கான்கிரீட் இரண்டின் ஒட்டுமொத்த வடிவமைப்பு என்று குறிப்பிடப்படுகிறது. புவியீர்ப்பு விசையை எதிர்த்து வளர்ந்து நிற்கும் கட்டடத்தின் ஒட்டுமொத்த எடையும் முறையாக மண்ணுக்கு காங்கிரீட் தூண்கள் வழியாக கடத்தப்பட வேண்டும். இதற்கு கட்டடத்தின் எடையைக் கடத்தும் தூண்கள், உத்திரங்களின் அளவு அவற்றுக்கு இடையில் உள்ள இடைவெளி அவற்றில் பயன்படுத்தப்பட வேண்டிய கம்பியின் அளவு மற்றும் வகைகள் குறிப்பிடப்படுகின்றன. பொதுவாக கம்பி வரைபடங்கள் கட்டுமான நிறுவனத்துடன் மேற்கொள்ளப்படும் ஒப்பந்த ஆவணங்களுடன் இணைக்கப்படுகின்றன.

பொதுவாக கம்பி வரைபடம் இல்லாமல் அனுபவத்தின் அடிப்படையில் கட்டிடம் கட்டும்போது  தேவையைவிடக் குறைவாகவோ அல்லது அதிகமாகவோ கம்பி, கான்கிரீட் போன்றவற்றைப் பயன்படுத்த நேரிடும். அதாவது அனுபவத்தின் அடிப்படையில் விருப்பத்துக்கு ஏற்ப தூண்களை அமைக்கும்போது, எல்லா தூண்களும் (COLUMN) ஒரே எண்ணிக்கையிலும் ஒரே கனத்திலும் கம்பிகளைக் கொண்டிருக்கின்றன. பொதுவாக வீட்டின் மையத்தில் வரும் தூணூம், ஓரத்தில் வரும் தூண் கொண்டிருக்கும் கம்பியைவிடக் கூடுதலான கம்பியைக் கொண்டிருக்க வேண்டும். ஏனென்றால், ஓரத்தில் வரும் தூண் தாங்கி கடத்தக்கூடிய பாரத்தின் அளவு நிச்சயமாக மையத்தில் அமைவதைவிடக் குறைவு.
## மேலும் காண்க

* கட்டிடக்கலை வரைபடம்
* பொறியியல் வரைபடம்

## மேற்கோள்கள்

பகுப்பு:தொழில்நுட்ப வரைபடங்கள்
பகுப்பு:கட்டிடக்கலை
பிளாடைட்டு தொகுதி

**பிளாடைட்டு தொகுதி** *(Blodite group)* என்பது நேர்மின் அயனிகள் இரண்டும், எதிர்மின் அயனிகள் இரண்டும் கொண்ட கனிமத் தொகுதியைக் குறிக்கும். இவ்வகைக் கனிமங்களில் பெரும்பாலானவை ஈரிணைதிற அணுக்களாகக் காணப்படுகின்றன. பிளாடைட்டு, இலியோனைடு (K2Mg(SO4)2•4(H2O)), அனாபாயிட்டு (Ca2Fe(PO4)2•4(H2O)) சிகெர்டெலைட்டு ((NH4)2Mg(PO3OH)2•4(H2O,)) , மாங்கனோபிளாடைட்டு Na2Mn(SO4)2•4(H2O), கோபால்ட்டோபிளாடைட்டு (Na2Co(SO4) 2•4(H2O)), சேங்கோயிட்டு Na2Zn(SO4)2•4(H2O) உள்ளிட்ட கனிமங்கள் இத்தொகுதியைச் சேர்ந்த கனிமங்களாகும். 

## மேற்கோள்கள்

பகுப்பு:கனிமங்கள்
எகிலர்சு தானிலோசு நோய்த்தொகை

** எகிலர்சு–தானிலோசு நோய்த்தொகை** * Ehlers -Danlos syndromes* (**EDSs**)  என்பது மரபியல் இணைப்பிழையக் கோளாறுகளின் தொகுப்பாகும். அறிகுறிகளாக, தளர்மூட்டு, நீட்டி இழுக்க முடிந்த தோல், இயல்பற்ற மச்சங்கள் உருவாக்கம் ஆகியன அமைகின்றன. இவை பிறப்பின்போதோ இளம்பருவத்திலோ காணலாம். சிக்கல்களாக தமனி பிளவு, மூட்டு இடப்பெயர்ச்சிகள், பக்கக் கூன், தொடர்வலி, அல்லது தொடக்கநிலை எலும்புமூட்டழற்சி ஆகியவை ஏற்படலாம்.

இந்நோய்த்தொகை பன்னிரண்டுக்கும் மேற்பட்ட  வெவ்வேறு மரபன்களில் ஏதாவது ஒன்றிலோ அல்லது அதற்கும் மேற்பட்டவற்றிலோ உருவாகும் மரபியல் கோளாறுகளால் ஏற்படுகிறது. இந்நோய்த்தொகையின் வகைமை குறிப்பிட்ட மரபன் சடுதிமாற்றத்தைப் பொறுத்து மாறுகிறது. சில வகைமைகள் கருக்குழவி வளர்நிலையில் ஏற்படும் சடுதிமாற்றத்தால் ஏற்பட, பிற வகைமைகள் உடலக் குறுமவக ஓங்கலாலோ அல்லது பின்னடைவாலோ மரபியலாகப் பெற்றோரிடம் இருந்து கையளிக்கப்படுகிறது. இது இணைப்புத் திசுவின் கட்டமைப்பிலீ செயற்பாடுகளிலோ குறைபாடுகளை உருவாக்குகிறது. தோநுள்ளு ஆய்வாலும் மரபியல் ஓர்வுகளாலும் இந்நோய்த்தொகையை அறியலாம். இதைத் தவறாக குருத்தெலும்புக்குறை நோயாகவோ, உணர்விறுக்கமாகவோ அல்லது நாட்பட்ட அயர்வு நோய்த்தொகை யாகவோ  அரியநேரலாம்.

இதற்கு மருத்துவம் ஏதும் கிடையாது. ஆதரவான அக்கறை காட்டுதலே இதற்கு உதவும்.  உடலியல் சார்ந்த மருத்துவமும் அணைப்புக்கட்டையும் தசைகளுக்கும் ஏந்தும் மூட்டுகளுக்கும் வலிமை  ஊட்டலாம். சில வகைக் கோளாறுகளில் [ஆயுள் எதிர்பார்ப்பு இயல்பாக அமைகிறது. குருதிக்குழல்களைத் தாக்கும் வகைகளில் ஆயுள் எதிர்பார்ப்பு பொதுவாக குறைகிறது.

உலகளாவிய நிலையில், இந்நோய்த்தொகை 5,000 பேரில் ஒருவருக்கு வருகிறது. முன்கணிப்பு குறிப்பிட்ட கோளாறைச் சார்ந்தமைகிறது. கூடுதலான இயங்குதிறம் பற்றிக் கி.மு 400 அளவிலேயே இப்போக்கிரட்டீசு விவரித்துள்ளார்.  இது இருபதாம் நூற்றாண்டு திருப்பத்தில் இந்நோய்த்தொகையி விவரித்த டென்மார்க்கைச் சேர்ந்த மருத்துவர் எட்வார்டு எகிலர்சு பெயரிலும் பிரான்சைச் சேர்ந்த என்றி அலெக்சாந்தர் தானிலோசு பெயரிலும் அழைக்கப்படுகிறது. 




== மேற்கோள்கள் ==

== வெளி இணைப்புகள் ==



* 

[பகுப்பு: எகிலர்சு–தானிலோசு நோய்த்தொகை
பகுப்பு: தோலிழைய, மீள்திற இழையக் கோளாறுகள்
பகுப்பு:சவ்வு நோய்
பகுப்பு:இணைப்பிழையக் கோளாறுகள்
பகுப்பு: மீநெகிழ்திறம்
பகுப்பு: பட்டைத் திசு கோளாறு
பகுப்பு:விலங்குகளின் நோய்த்தொகைகள்
பகுப்பு:நோய்த்தொகைகள்
சப்தரிஷி

**சப்தரிஷி** என்பவர்கள் பிரம்மரின் நேரடி வழித்தோன்றல்கள் என கருதப்படுகிறார்கள். உலகம் தோன்றிய காலத்திலிருந்து உயிரினங்களை தோற்றுவிக்க படைப்பின் கடவுளான பிரம்மாவிற்கு உதவி புரிந்தவர்கள். இந்து சமயத்தில் சப்த ரிஷி எனப்படுவோர் அத்திரி, பாரத்துவாசர், ஜமதக்கினி, கௌதமர், காசியபர், வசிச்டர், விஷுவாமித்ரர் ஆவர். இவர்கள் நான்கு வேதங்களையும் இலக்கியங்களையும் தனது தவ வலிமையால் கற்றறிந்தவர்கள். 

## மேற்கோள்கள்


பகுப்பு:சப்த ரிசிகள்
ஜி. டி. அகர்வால்

**குரு தாஸ் அகர்வால்** இவர் **சந்த் சுவாமி சனந்த்** என்றும் அழைக்கப்படுகிறார்  (*Guru das Agrawal* also known as **Sant Swami Sanand**,  **Sant Swami Gyan Swaroop Sanand** (20 சூலை 1932 – 11 அக்டோபர் 2018) இவர் ஒரு இந்திய சுற்றுச்சூழல் பொறியாளர், சமயத் தலைவர், துறவி, சுற்றுச்சூழல் செயற்பாட்டாளர், பேராசிரியர் ஆவார். மேலும் இவர் மதன் மோகன் மாளவியாவால்  1905 ஆம் ஆண்டில் நிறுவப்பட்ட கங்கை மகாசபையின் புரவலர் ஆவார்.

கங்கை ஆற்றைக் காக்க பல உண்ண நோண்பு போராட்டங்களில் ஈடுப்படு பல திட்டங்களை நிறுத்தியதற்காக இவர் அறியப்படுகிறார்.   2009 ஆம் ஆண்டில் இவரது உண்ணா விரதமானது பாகிதி ஆற்றின் குறுக்கே நீர்மின் அணை கட்டும் திட்டத்தை நிறுத்த வழிவகுத்தது.

கங்கையை தூய்மைப்படுத்துவதாகவும், காப்பதாகவும் இந்திய அரசு அளித்த வாக்குறுதிகளை நிறைவேற்றுமாறு கோரி, 2018 சூன் 22 முதல்  அக்டோபர்  11 வரை  112 நாட்கள் உண்ணாவிரதம் இருந்து ஜி. டி. அகர்வால் உயிரிழந்தார்.
## முன் வாழ்க்கை
1932ஆம் ஆண்டு, பிரித்தானிய இந்தியாவில், உத்திரப் பிரதேசத்தின், முசாபர்நகர் மாவட்டம், கந்தலாவில் விவசாயக் குடும்பம் ஒன்றில் பிறந்தார் ஜி.டி. அகர்வால் எனும் குரு தாஸ் அகர்வால். சுற்றுச்சூழல் பொறியாளரான இவர்,  இந்திய தொழில்நுட்பக் கழகம் கான்பூரில் 17 ஆண்டுகள் பேராசிரியராகப் பணியாற்றினார். 2011 சூலை மாதம் தன் 79ஆவது வயதில் சுவாமி கயன்ஸ்வோரோப் சானந்த் என்ற பெயரில் இவர் துறவரம் பூண்டார்.
## கங்கைக் காப்புப் போராட்டங்கள்
கங்கை ஆற்றை மீட்பதற்காக தன் வாழ்க்கையை அர்ப்பணித்த  இவர் 2008, 2009, 2010, 2012, 2013 ஆகிய ஆண்டுகளில் கங்கையைக் காக்க உண்ணாவிரதம் இருந்து, அப்போது ஆட்சியில் இருந்த மன்மோகன் சிங் தலைமையிலான அரசை அவருடைய கோரிக்கைகளுக்கு ஓரளவுக்கு  செவிசாய்க்கவைத்தார்.

நரேந்திர மோதி பிரதமரான பிறகு, கங்கையைத் தூய்மைப்படுத்துவதற்காகத் தனி அமைச்சரகத்தை அமைத்து, உமா பாரதியை அதற்கான அமைச்சராக நியமித்தார். கங்கையை தூய்மைபடுத்தும் திட்டத்துக்கு சுமார் 4,000 கோடி ரூபாய் செலவிடப்பட்டது. இருந்தும், கங்கையின் நிலை முன்பைவிட மோசமடைந்ததாக தரவுகள் வெளியாயின.

இதைக்கண்டு வேதனைக்கு ஆளான ஜி. டி. அகர்வால் 2018 பிப்ரவரி 24ஆம் நாள், பிரதமர் மோடிக்குக் கடிதம் ஒன்றை அனுப்பினார் அகர்வால். அதில், தான் முன்வைக்கும் ஆக்கப்பூர்வமான திட்டங்களை 2018 சூன் 22ஆம் தேதிக்குள் தொடங்க வேண்டும். இது ஏற்றுக்கொள்ளப்படாத பட்சத்தில், தான் சாகும்வரை உண்ணாவிரதம் இருப்பதாக, தெரிவித்திருந்தார். பிரதமரிடம் இருந்து எந்த நடவடிக்கையோ அல்லது பதில் கடிதமோ கிடைக்காததால், சூன் 22 முதல் உண்ணாவிரதத்தைத் தொடங்கினார்.

ஆகத்து மூன்றாம் நாளன்று அமைச்சர் உமா பாரதி அகர்வாலை சந்தித்தபோது அவரிடம் பிரதமருக்கு ஒரு கடித்தைக் கொடுத்து அனுப்பினார். அதில்,  *கங்கை ஆற்றுக்கென தனி அமைச்சரவையை உருவாக்கிய நீங்கள், அதை மீட்டெடுக்க இரண்டு அடிகள் முன் செல்வீர்கள் என நம்பினேன். ஆனால், என்னுடைய இத்தனை வருடச் சூழலியல் அனுபவத்தில் சொல்கிறேன்…
நீங்கள் கங்கையை மீட்டெடுப்பதற்காக, இந்த நான்கு ஆண்டுகளில், உருப்படியான ஒரு நல்ல நடவடிக்கைகூட எடுக்கவில்லை. நீங்கள் எடுத்த நடவடிக்கைகள் அனைத்தும் பெரும் நிறுவனங்களுக்குப் பயனளிப்பதை மட்டுமே நோக்கமாகக் கொண்டிருந்தன. நான் மீண்டும் உங்களைக் கெஞ்சிக் கேட்கிறேன். தயவு கூர்ந்து கங்கையை மீட்டெடுங்கள்’ என எழுதியிருந்தார்.* அவருடைய அந்தக் கடிதத்தம் எந்த விளைவையும் ஏற்படுத்தவில்லை. இந்நிலையில் அக்டோபர் 11ஆம் நாள் அகர்வால் தன் 112 நாட்கள் உண்ணாவிரதத்தின் முடிவில் உயிர் இழந்தார்.

## மேற்கோள்கள்

பகுப்பு:1932 பிறப்புகள்
பகுப்பு:2018 இறப்புகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:உண்ணாநோன்பிருந்து இறந்தவர்கள்
நலிந்த எக்சு நோய்த்தொகை

**நலிந்த எக்சு நோய்த்தொகை** *(Fragile X syndrome)* (**FXS**) என்பது ஒரு மரபியல் கோளாறு ஆகும். அறிகுறிகள் பெரும்பாலும் இலேசானது முதல் மிதமான அறிவார்ந்த இயலாமையாக வெளிப்படலாம். உடல் அறிகுறிகளாக, நீண்ட குறுகலான முகம், பெரிய காதுகள், நெளிவான விரல்கள், பெரிய விந்தகங்களும் அமையும்.  இவர்களில் மூன்றில் ஒருவருக்கு சமூக ஊடாட்டச் சிக்கல்கள், மெதுவாக பேசவரல் போன்ற தன்னுழம்பல் நோய் இயல்புகளும் ஏற்படலாம். மிகைச் செயல்பாடு பொதுவாகவும் 10% பேருக்கு வலிப்புகளும் ஏற்படலாம். பெண்களை விட ஆண்களே மிகவும் தாக்கமுறுகின்றனர்.

இதற்கு மருத்துவம் ஏதும் கிடையாது. மிகத் தொடக்கநிலை இடையீட்டால் அனைத்து முழுத்திறமைகளையும் வென்றெடுக்கும் வாய்ப்பு உண்டு.  இவ்வகை இடையீடுகளாக, சிறப்புக் கல்வி, பேச்சு மருத்துவம், இயன்மருத்துவம், நடத்தைசார் மருத்துவம் ஆகியன அமையலாம்.இதனால் ஏற்படும் வலிப்புகள், உணர்வுச் சிக்கல்கள், கடும் நடத்தைகள் அல்லது ADHD ஆகியவற்றுக்கு மருந்துகளைத் தரலாம். இந்நோய்த்தொகை ஆண்களில் 10,000 பேர்களில் 1.4 பேருக்கும் பெண்களில் 10,000 பேர்களில் 0.9 பேருக்கும் அமைகிறது.

## மேற்கோள்கள்

## வெளி இணைப்புகள்

*CDC’s National Center on Birth Defects and Developmental Disabilities
*Gene Reviews

பகுப்பு:தன்னுழம்பல் நோய்
பகுப்பு:அறிதிறன் குறைபாடு
பகுப்பு:அருகிய நோய்த்தொகைகள்
பகுப்பு:நோய்த்தொகைகள்
பகுப்பு:நரம்பு மண்டலம் தாக்கும் நோய்த்தொகைகள்
பகுப்பு: மூ எக்சு ஓங்கல் சார்ந்த கோளாறுகள்
12-மணி நேர ஓட்டம்

**12-மணி நேர ஓட்டம்** *(A 12-hour run)* என்பது மாரத்தான் ஓட்டப்பந்தய தொலைவுக்கும் அதிகமான தொலைவைக் கடந்து ஓடும் ஓட்டமாகும். இப்போட்டியில் 12 மணி நேரத்திற்கு ஓட்டக்காரர்களால் எவ்வளவு தூரம் ஓடமுடியுமோ அவ்வளவு தூரம் ஒட முயற்சிக்கிறார்கள். குறிப்பாக இப்பந்தயம் 1 முதல் 2 மைல் நீளமுள்ள (1.6 கிலோமீட்டர் முதல் 3.2 கிலோமீட்டர்) வளையத் தடங்களில் நடத்தப்படுகிறது. சில சமயங்களில் 400 மீட்டர் (0.25 மைல்) நீளமுள்ள ஓடுகளத்திலும் இப்போட்டியை நடத்துகிறார்கள். சில போட்டிகள் சாலைகளிலும் நகரப்பூங்காக்களின் நடைபாதைகளிலும் நடத்தப்படுகின்றன. முன்னணி ஓட்டக்காரர்கள் பெரும்பாலும் 60 மைல் தொலைவை (97 கிலோமீட்டர்) அல்லது அதற்கும் அதிகமான தொலைவை ஓடி முடிக்கிறார்கள். சில நிபந்தனைகளுக்கு உட்பட்டு 100 மைல் (160 கிலோமீட்டர்) தொலைவு மாரத்தான் ஓடுவது மிகச் சிறப்பாகக் கருதப்படுகிறது. சில பங்கேற்பாளர்களுக்கு உதவுவதற்காக குழுவும்  இருப்பதுண்டு.  மற்றவர்கள்  தேவையான கருவிகளுடன் தொடக்கப் புள்ளிக்கு அருகில் முகாமை அமைத்து ஒவ்வொரு  வளையத்தை ஓடி  முடிக்கும்போதும் ஓட்டக்காரர்களின் நல்ல முன்னேற்றத்திற்கு உதவிபுரிகின்றனர். 
## சாதனைகள்

## மேற்கோள்கள்

பகுப்பு:தடகள விளையாட்டுகள்
பகுப்பு:மாரத்தான்கள்
ரேசனல் டோர்சு

**ரேசனல் டோர்சு (Rational Dynamic Object Oriented Requirements System (DOORS))** (முன்பு டெலிலாசிக் டோர்சு) என்பது தேவையை நிர்வாகிக்கும் ஒரு கருவியாகும். இது வழங்குநர் - வாடிக்கையாளர் கணினி செய்முறை ஆகும், இது விண்டோசு இயங்குதளத்தில் மட்டுமே வாடிக்கையாளர்களுக்கு இடைமுகம் வழங்கும். இதனுடைய வழங்குநர் லினக்சு, சொலாரிசு, விண்டோசு இயங்குதளங்களில் செயல்படும். இது உலாவிகள் வழியாகவும் அனுகக்கூடிய இடைமுகத்தைக் கொண்டுள்ளது.

டோர்சு, தனது சொந்த நிரலாக்க மொழியைக் கொண்டுள்ளது. அதற்கு டிஎக்சுஎல்(DXL) என்று பெயரிட்டுள்ளது.

*குவாலிட்டி சிஸ்டம்சு அண்ட் சாப்ட்வேர் லிமிட்*. நிறுவனம் டோர்சு செயல்முறையை உருவாக்கியது. 2000-ம் ஆண்டில் *டெலிலாசிக் நிறுவனம்* கையகப்படுத்தியது.

## உசாத்துணை

பகுப்பு:மென்பொருள்
அல்துபைட்டு

**அல்துபைட்டு** *(Althupite)* என்பது AlTh(UO2)7(PO4)4O2(OH)5·15H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். அரியவகை அலுமினியம் தோரியம் யுரேனைல் பாசுப்பேட்டுக் கனிமமாக இக்கனிமம் கருதப்படுகிறது. பெக்மாடைட்டு என்ற தீப்பாறை வகையிலிருந்து  இக்கனிமம் கிடைக்கிறது. அலுமினியம், தோரியம், யுரேனியம் மற்றும் பாசுப்பரசு ஆகிய தனிமங்களின் ஆங்கிலப்  பெயர்களிலிருந்து அல்துபைட்டு என்ற பெயர் பெறப்பட்டுள்ளது. பன்னாட்டு கனிமவியல் சங்கம் அல்துபைட்டு  கனிமத்தை App என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:தோரியம் கனிமங்கள்
பகுப்பு:யுரேனியம்(VI) கனிமங்கள்
பகுப்பு:பாசுப்பேட்டு கனிமங்கள்
பகுப்பு:அலுமினியம் கனிமங்கள்
ஜீன்பூல் சூழல் பூங்கா

**ஜீன்பூல் சூழல் பூங்கா** என்பது தமிழ்நாட்டின், நீலகிரி மாவட்டத்தின், கூடலூர், நாடுகாணியில் வனத்துறைக்குச் சொந்தமான ஒரு தாவர மரபியல் பூங்கா ஆகும்.

ஜீன்பூல் சூழல் பூங்காவனது நீலகிரி மாவட்டம், கூடலூரில் இருந்து 11 கிலோமீட்டர் தொலைவில் உள்ள நாடுகாணி பகுதியில் 250 சதுர ஏக்கர் பரப்பளவில் கடல் மட்டத்தில் இருந்து 900 அடி உயரத்தில் அமைந்துள்ளது. இப்பகுதியானது சராசரியாக ஆண்டுக்கு 2860.4 மி.மீ மழையைப் பெறுகிறது. இந்தப் பூங்காவானது அழிந்து வரும் தாவர வகைகளை பெருக்கும் நோக்கத்தோடு 1989 ஆம் ஆண்டு நிறுவப்பட்டு ஆராய்ச்சிப் பணிகள் மட்டும் மேற்கொள்ளப்பட்டு வந்தது. பின்னர் சுற்றுலாப் பயணிகள் பார்வையிட அனுமதிக்கப்பட்டனர். இப்பூங்காவில் அரியவகை மரங்கள், செடிகள், மூலிகைகள், பல்வேறு கால நிலைகளில் வளரும் தாவரங்கள் பராமரிக்கப்பட்டு வருகின்றன. அவற்றை சுற்றுலாப் பயணிகள் அறியும் வகையில் இங்கு பெரணி இல்லம், ஆர்கிட் மலர்கள் மையம், மூலிகைப் பூங்கா போன்றவை அமைக்கப்பட்டுள்ளதோடு, காட்சிக் கோபுரம், மிதிவண்டி சவாரி. பழங்குடி கிராமத்தில் தங்கும் வசதி போன்றவற்றைவையும் உள்ளன.  மேலும் இப்பூங்காவில் அமைக்கப்பட்டுள்ள காட்சிமுனையில் கேளரப் பள்ளத்தாக்கு போன்ற பகுதிகளை கண்டு களிக்க முடியும். 
## மேற்கோள்கள்

பகுப்பு:நீலகிரி மாவட்ட சுற்றுலாத் தலங்கள்
பகுப்பு:தமிழ்நாட்டுத் தாவரவியல் பூங்காக்கள்
சிடைபையோபலேடினைட்டு

**சிடைபையோபலேடினைட்டு** *(Stibiopalladinite)* என்பது Pd5Sb2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். இக்கனிமத்தில் பலேடியம், ஆண்டிமனி போன்ற தனிமங்கள் காணப்படுகின்றன . வெள்ளியைப் போன்ற வெண்மை நிறம் மற்றும் வெள்ளியைப் போன்ற சாம்பல் நிறங்களில் ஒளிபுகா கனிமமாக இது அறுகோண படிகத் திட்டத்தில் படிகமாகிறது .  

பன்னாட்டு கனிமவியல் சங்கம் சிடைபையோபலேடினைட்டு கனிமத்தை Stpdn என்ற குறியீட்டால் அடையாளப்படுத்துகிறது.

தென் ஆப்பிரிக்காவின் புசுவெல்டு தீப்பாறைத் தொகுதியில் இக்கனிமம் தோற்றம் பெற்றதாக 1929 ஆம் ஆண்டு முதன்முதலாக விவரிக்கப்பட்டது . 

## மேற்கோள்கள்
 

## உசாத்துணை
*Emsley, John. *Nature's Building Blocks.* Oxford, 2001. 

பகுப்பு:ஆண்டிமோணைடு கனிமங்கள்
பகுப்பு:பலேடியம் கனிமங்கள்
பகுப்பு:அறுகோணவமைப்புக் கனிமங்கள்
இரிக்கார்டைட்டு

**இரிக்கார்டைட்டு** *(Rickardite)* என்பது Cu7Te5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். Cu3-x (x = 0 to 0.36)Te2  என்ற பொது வாய்ப்பாட்டையும்  இக்கனிமத்தைக் குறிக்கப் பயன்படுத்துகின்றனர். அமெரிக்காவின் குன்னிசன் கொலராடோ மாகாணத்திலுள்ள வல்கேன் மாவட்டத்தில் அமைந்துள்ள குட் ஓப் சுரங்கத்தில் இக்கனிமம் முதன்முதலாக கண்டறியப்பட்டது. சுரங்கத்தின் பொறியாளர் தாமசு ஆர்தர் இரிக்கார்டு (1864–1953) நினைவாக கனிமத்திற்கு இப்பெயர் சூட்டப்பட்டது. தாமசு இரிக்கார்டு இவருடைய சகோதரர் ஆவார். தாழ் வெப்பநிலையில் நீர்வெப்பக் கனிமமாகக் காணப்படும் இக்கனிமம் வல்கேனைட்டு, வெண்கந்தகம், கேமரோனைட்டு, பெட்சைட்டு, சில்வேனைட்டு, பெர்த்தியிரைட்டு, பைரைட்டு, ஆர்சனோபைரைட்டு, போர்னைட்டு போன்ற கனிமங்களுடன் சேர்ந்து இயற்கையில் தோன்றுகிறது.

பன்னாட்டு கனிமவியல் சங்கம் இரிக்கார்டைட்டு கனிமத்தை Rkd என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:தாமிரம்(I,II) கனிமங்கள்
பகுப்பு:தெலூரைடு கனிமங்கள்
பகுப்பு:நேர்ச்சாய்சதுரக் கனிமங்கள்
அற்பப் பொருள் விதி

**பார்க்கின்சனின் அற்பப் பொருள் விதி** (*Parkinson's law of triviality*) என்பது 1957-ம் ஆண்டு நார்த்கோட் பார்க்கின்சன், உப்பு பெறாத (தேவையற்ற) காரியங்களுக்கு அதிக முக்கியத்துவம் கொடுப்பது குறித்து வெளியிட்ட விதியாகும். எடுத்துக்காட்டிற்கு, ஒரு ஊருக்கு அணு உலை வருகிறது என்றால், அந்த அணு உலை பற்றி பேசும் நேரத்தைக் காட்டிலும் அந்த அணு உலையில் உள்ள மிதிவண்டி நிறுத்துமிடத்திற்கு என்ன நிற வண்ணம் அடிக்கலாம் என்று தான் அதிகம் நேரம் விவாதிப்பார்களாம். ஏன் என்றால், எல்லாருக்கும் அணு உலை நுட்பம் தெரியாது. ஆனால், வண்ணம் அடிப்பது பற்றி எல்லாராலும் கருத்து சொல்ல முடியும்.

இந்த விதி மென்பொருள் மேம்பாடு மற்றும் பிற நடவடிக்கைகளில் பயன்படுத்தப்படும்..

## உசாத்துணை

## வெளி இணைப்புகள்
* "Why Should I Care What Color the Bikeshed Is?"  (FreeBSD FAQ)
* Hacker Culture: Who was Brett Glass as named in the original "bikeshed" email? – Quora

பகுப்பு:எதிர்பாராத விளைவுகள்
வல்கேனைட்டு

**வல்கேனைட்டு** (Vulcanite) என்பது CuTe  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய  கனிமச்  சேர்மமாகும். தாமிர தெலூரைடு கனிமமாக இக்கனிமம் வகைப்படுத்தப்படுகிறது. உலோகத்தன்மை பளபளப்பும் பச்சை அல்லது வெண்கல மஞ்சள் நிறமும் கொண்டதாக உள்ளது. மோவின் அளவுகோலில் வல்கேனைட்டின் கடினத்தன்மை அளவு 1 மற்றும் 2 எனக் கணக்கிடப்படுகிறது. மென்மையும் வழவழப்பும் மிக்க டால்க் மற்றும் பாரிசு சாந்து எனப்படும் கிப்சம் ஆகியவற்றுக்கு இடைப்பட்ட நிலையை இக்கடினத்தன்மை அடையாளப்படுத்துகிறது. செஞ்சாய்சதுரக் கட்டமைப்பில் இக்கனிமம் படிகமாகிறது. 

1961 ஆம் ஆண்டு அமெரிக்காவின் குன்னிசன் கொலராடோ மாகாணத்திலுள்ள வல்கேன் மாவட்டத்தில் அமைந்துள்ள குட் ஓப் சுரங்கத்தில் இக்கனிமம் முதன்முதலாக கண்டறியப்பட்டது. கண்டறியப்பட்ட இடத்தின் பெயரே இக்கனிமத்திற்குப் பெயராகச் சூட்டப்பட்டது. சப்பான், உருசியா, சவுதி அரேபியா, நார்வே ஆகிய நாடுகளிலும் சிறிய படிவுகளாக வல்கேனைட்டு கண்டறியப்பட்டது. வெண்கந்தகம், இரிக்கார்டைட்டு, பெட்சைட்டு, சில்வேனைட்டு போன்ற கனிமங்களுடன் இயற்கையில் இது தோன்றுகிறது. 

பன்னாட்டு கனிமவியல் சங்கம் வல்கேனைட்டு கனிமத்தை Vul என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:தெலூரைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
தாதுக்குடலை

[thumb|தன் தாதுக்குடலையை நிரப்பிக்கொண்டு கூட்டுக்கு மீண்டுள்ள [:en:Western honey bee|அயிரோப்பியத் தேனீ ]]
தாதுக்குடலை என்பது சில வகைத் தேனீக்களின் பின்னங்காலின் கீழ்ப்பாகத்தில் அமைந்துள்ள உறுப்பாகும். இந்த அமைப்பை அத்தேனீக்கள் பூந்தாதுக்களைச் சேகரித்துத் தம் கூட்டிற்குச் சுமந்துசெல்லப் புழங்குகின்றன.  பிற வகையானவை தாதுவாரிகளைக் கொண்டுள்ளன.

பகுப்பு:தேனீக்கள்
சல்பார்சனைடு கனிமங்கள்

**சல்பார்சனைடு கனிமங்கள்** *(Sulfarsenide minerals)* என்பவை சல்பைடு கனிமங்கள் என்ற குழுவின் துணைக்குழுவைச் சேர்ந்த கனிமங்களாகும். கந்தகத்தை இடப்பெயர்ச்சி செய்துவிட்டு ஆர்சனிக்கு இங்கு எதிர்மின் அயனியாக வாய்ப்பாட்டில் இடம்பெறுகிறது. ஆண்டிமனியும் பிசுமத்தும் உல்மேனைட்டில் உள்ளது போல ஆர்சனிக்கு தனிமத்திற்குப் பதிலாக இடம்பெறுகின்றன. சல்பார்சனைடின் வேதியியல் வாய்ப்பாடு சல்போ உப்பின் வேதி வாய்ப்பாட்டை ஒத்ததாக உள்ளது. இருப்பினும் இவற்றின் கட்டமைப்புகள் தனித்தன்மை வாய்ந்தவையாக உள்ளன. சல்போ உப்புகளில் ஓர் உலோக அயனி ஆர்சனிக்கை இடப்பெயர்ச்சி செய்கிறது.
தனா மற்றும் சிடரன்சு கனிம வகைப்பாடுகள் இரண்டிலும் சல்பார்சனைடுகள் சல்பைடுகள் குழுவில் சேர்க்கப்பட்டுள்ளன.

எடுத்துக்காட்டுகள்

*ஆர்சனோபைரைட்டு குழு:
**ஆர்சனோபைரைட்டு- FeAsS
**கிளௌக்கோடாட்டு- (Co,Fe)AsS
**குட்முன்டைட்டு- FeSbS
**இலௌடைட்டு- CuAsS
**அல்லோகிளாசைட்டு-(Co,Fe)AsS
*கோபால்டைட்டு குழு
**கோபால்டைட்டு- CoAsS
**கெர்சுடோர்பைட்டு-NiAsS
**உல்மானைட்டு-(Ni,Cu,Fe)(Sb,As,Bi)S

## மேற்கோள்கள்

பகுப்பு:சல்பைடு கனிமங்கள்
சுனில் கிருஷ்ணன்

**சுனில் கிருஷ்ணன்** என்பவர் தமிழ்நாட்டின், காரைக்குடியைச் சேர்ந்த சிறுகதை எழுத்தாளர், ஆயுர்வேத மருத்துவர், நவகாந்தியவாதி ஆவார்.

## வாழ்க்கை
இவர் தமிழ்நாட்டின் புதுக்கோட்டை அருகில் உள்ள அரிமளம் கிராமத்தில் பிறந்து, காரைக்குடியில் வளர்ந்து, சென்னையில் ஆயுர்வேதம் படித்து காரைக்குடிக்கு மீண்டும் திரும்பியவர் ஆவார். அன்னா அசாரே இயக்கம் பரவிய காலகட்டத்தில், அவருக்கு ஆதரவாகப் பல கட்டுரைகளை அவருடைய வலைப்பூவில் எழுதிவந்தார். பின்னர் அதிலிருந்து  விலகி, 2011இல் ‘காந்தி இன்று’ என்னும் வலைப்பூவை தனது நண்பருடன் இணைந்து துவக்கினார். அதில் காந்தியம் குறித்த கட்டுரைகளை எழுதிவருகிறார். இவர் காந்தியம் குறித்து பலர் எழுதிய கட்டுரைகளை மொழிபெயர்த்துள்ளார். பல சிறுகதைகளை எழுதியுள்ளார்.

## நூல்கள்
*அம்புப்படுக்கை (சிறுகதைகள்)
*நீலகண்டம் (நாவல்)
*விஷக்கிணறு (சிறுகதைகள்)
*அன்புள்ள புல்புல் (காந்திய கட்டுரைகள்)
*வளரொளி (நேர்காணல்கள்/ விமர்சனங்கள்)
*இந்து ஞானம் ஒரு எளிய அறிமுகம்- க்ஷிதி மோகன் சென் (மொழியாக்கம்)
*சுதந்திரமும் சமூக நீதியும்- ராஜ் மோகன் காந்தி (மொழியாக்கம்)
*பின்நவீனத்துவவாதியின் மனைவி (தொகுப்பாசிரியர். சுரேஷ்குமார இந்திரஜித்தின் சிறுகதைகள்)
*கல்மலர் (காந்திய நெடுங்கட்டுரை)
*காந்தி எல்லைகளுக்கு அப்பால் ( மொழியாக்க தொகை நூல்)
## விருது
சுனில் கிருஷ்ணனின் முதல் சிறுகதைத் தொகுப்பான *அம்புப் படுக்கை* என்ற நூலுக்கு  இளம் எழுத்தாளர்களுக்கு சாகித்ய அகாடமி வழங்கும் *யுவ புரஸ்கார்* விருது 2018 ஆண்டு வழங்கப்பட்டது.

## மேற்கோள்கள்

பகுப்பு:சிவகங்கை மாவட்ட மக்கள்
பகுப்பு:புதுக்கோட்டை மாவட்ட மக்கள்
பகுப்பு:தமிழ் சிறுகதையாளர்கள்
பகுப்பு:காந்தியவாதிகள்
பகுப்பு:ஆயுர்வேத மருத்துவர்கள்
வினைவேகமிகு கந்தக மூலக்கூறுகள்

**வினைவேகமிகு கந்தக மூலக்கூறுகள் **(Reactive sulfur species -RSS) என்பவை தயால் - புரதங்கள் மற்றும் நொதிகளை ஆக்சிசனேற்றம் மற்றும் கட்டுப்படுத்தும் செயல்களைக் கட்டுப்படுத்தும் கந்தகத்தை அடிப்படையாகக் கொண்ட வேதியியல் சேர்மங்களின் குடும்பம் ஆகும். இவை, தயால்கள் மற்றும் டைசல்பைடுகள் ஆகியவை உயர் ஆக்சிசனேற்ற நிலைகளுக்கு ஆக்சிசனேற்றம் அடைவதால் உருவாக்கப்படுகின்றன. பெர்சல்பைடுகள், பாலிசல்பைடுகள் மற்றும் தயோசல்பேட்டு ஆகியவை இத்தகைய மூலக்கூறுகளுக்கு உதாரணங்களாகும்.

## மேற்கோள்கள்

பகுப்பு:மூலக்கூறுகள்
பகுப்பு:கந்தகச் சேர்மங்கள்
ஈத்தரீயம்

65px|இடது|ஈத்தரீயம் இலச்சினை

**ஈத்தரீயம்** (ஆங்கிலத்தில் Ethereum, எண்ணிம நாணயக் குறியீடு: ETH), ஒரு தொடரேடு சார்ந்த விரவல் கணினி செய்முறை கொண்ட தளம் மற்றும் இயக்குதளம் ஆகும். இது ஒரு  திறந்த மூல மென்பொருள்,  மிடுக்கு ஒப்பந்தம் வாயிலாக செயல்படுகிறது.  சத்தோசி நகமோட்டோவுடைய  திருத்தப்பட்ட பதிப்பபு இது.

**ஈத்தர்** என்பது ஈத்தரீயம் தரவுத்தளத்தில்,  தொடரேடு தரவுத்தளத்தை அடிப்படையாகக் கொண்ட ஒரு மெய்நிகர் நாணயம்.

## ஈஆர்சி 20
ஈத்தரீயம், தன்னுடைய தொடரேட்டில் திறன் குத்தகைகளை உருவாக்க வழிவகை செய்துள்ளது. சாலிடிட்டி வாயிலாக ஈஆர்சி 20 வகை உள்பட பல்வேறு வகையான திறன் குத்தகையை உருவாக்க முடியும். பல்வேறு எண்ணிம நாணயங்கள் ஈஆர்சி 20 வகை திறன் குத்தகையை அடிப்படையாகக் கொண்டு உருவாக்கப்பட்டுள்ளது.

## உசாத்துணை

பகுப்பு:பல்லியக்குதள மென்பொருட்கள்
பகுப்பு:திறந்த மூல மென்பொருள்
பகுப்பு:மின் வணிகம்
பகுப்பு:நாணய முறை
பகுப்பு:எண்ணிம நாணயம்
அய்கினைட்டு

**அய்கினைட்டு** *(Aikinite)* என்பது PbCuBiS3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். ஈயம் தாமிரம் பிசுமத் ஆகிய தனிமங்களின் சல்பைடு கனிமம் அல்கினைட்டு எனக் கருதப்படுகிறது. கருப்பும் சாம்பலும் அல்லது செம்பழுப்பு நிறத்தில் நேர்சாய்சதுர ஊசிப்படிகங்களாக இக்கனிமம் படிகமாகிறது. மோவின் அளவுகோலில் இதன் கடினத்தன்மை மதிப்பு 2 முதல் 2.5 என்றும் அய்கினைட்டின் ஒப்படர்த்தி 6.1 முதல் 6.8 என்றும் அளவிடப்பட்டுள்ளது. 1843 ஆம் ஆண்டு யூரல் மலையில் உள்ள பெரியோசோவ்சுகோயா படிவுகளில் இக்கனிமம் கண்டறியப்பட்டது. ஆங்கிலேய நிலவியளாலர் ஆர்தர் அய்கின் (1773-1854) நினைவாக கனிமத்திற்கு இப்பெயர் சூட்டப்பட்டது. 

மேற்கு டாசுமேனியாவின் துந்தாசு சுரங்கத்தில் அய்கினைட்டு கனிமம் கிடைக்கிறது. 

பன்னாட்டு கனிமவியல் சங்கம் அய்கினைட்டு கனிமத்தை Aik என்ற குறியீட்டால் அடையாளப்படுத்துகிறது.
 
## மேற்கோள்கள்

பகுப்பு:ஈயக் கனிமங்கள்
பகுப்பு:தாமிரம்(I) கனிமங்கள்
பகுப்பு:பிசுமத் கனிமங்கள்
பகுப்பு:சல்போவுப்புக் கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:சல்பைடு கனிமங்கள்
சி. எம். எஸ். மெட்ரிக் மேல்நிலைப் பள்ளி

**சி. எம். எஸ். மெட்ரிக் மேல்நிலைப் பள்ளி** (cms matric higher secondary school coimbatore) என்பது தமிழ்நாட்டின் கோயம்புத்தூர், கணபதியில்   செயற்பட்டுவரும் மெட்ரிக் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. 1971ஆம் ஆண்டில் தொடங்கப்பட்ட இந்த பள்ளியில், 2018 ஆண்டுவாக்கில் 3000க்கும் அதிகமான மாணவர்கள் பயிலுகின்றனர். இப்பள்ளி ஐஎஸ்ஓ தரச்சான்றை பெற்ற பள்ளியாகும். இந்தப்பள்ளியில் மாணவர்களின் திறனை வளர்க்கும் விதமாக நாட்டு நலப்பணித் திட்டம், சாரணர் இயக்கம், தேசிய மாணவர் படை, செஞ்சிலுவைச் சங்கம் போன்றவை செயல்பட்டு வருகின்றன. மேலும் இங்கு மின்னூலகம் அமைக்கப்பட்டுள்ளது. தேசிய குத்துச் சண்டை போட்டியில் இப்பள்ளியின் மாணவி முதலமைச்சர் கோப்பையை வென்றுள்ளார்.  இப்பள்ளியானது மாவட்ட அளவிலான கைப்பந்து போட்டியை 25 ஆண்டுகளாக நடத்திவருகிறது.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்
## மேற்கோள்கள்

பகுப்பு:கோயம்புத்தூரிலுள்ள பள்ளிகள்
அம்பாரி

**அம்பாரி** (*Howdah*) என்பது மன்னர்கள் போன்றோர் யானை மீது அமர்ந்து செல்ல வசதியாக அமைக்கப்பட்ட இருக்கையுடன் கூடிய மாடம் ஆகும். இதில் அமர்ந்தபடி மன்னர்கள் போர், வேட்டை, நகர்வலம் போன்றவற்றை மேற்கொள்வர். மன்னரின் அம்பாரியைச் சுமக்கும் யானையானது *பட்டத்து யானை* என்று அழைக்கப்படும். இந்த பட்டத்து யானையானது அதற்கான தகுதிகளுடன் கம்பீரமானதாக தேர்ந்தெடுக்கப்படும். அதற்கான தகுதிகளில் ஒன்றாக அது ஏழு முழம் அதாவது ஏறத்தாழப் பத்தரை அடி உயரம் கொண்டதாக இருக்கும் என்பதாக விக்கிரம சோழன் உலா, கம்ப ராமாயணம் போன்ற தமிழ் இலக்கியங்கள் வழியாக அறியவருகிறது. தற்காலத்திலும் பயன்பாட்டில் உள்ள அம்பாரியானது மைசூர் தசராவின் போது மைசூர் மன்னர்கள் பயன்படுத்திய அம்பாரியாகும். மைசூர் சமஸ்தானம் இந்தியாவுடன் இணைக்கப்படும் வரை அதன் மன்னர் தசரா விழாவின்போது அம்பாரியில் அமர்ந்து நகர்வலம் வந்து மக்களுக்கு காட்சியளித்து வந்தார். ஆனால் இந்திய ஒன்றியத்துடன் மைசூர் சமஸ்தானம் இணைக்கப்பட்டு அங்கு மன்னராட்சி ஒழிக்கப்பட்டப் பிறகு. அந்த அம்பாரியில் மைசூர் மன்னருக்கு பதில் சாமுண்டீஸ்வரி அம்மன் சிலையை ஏற்றி தசரா நாளில் ஊர்வலமாக கொண்டு செல்லப்படுகிறது. இந்த மைசூர் அம்பாரியானது 750 கிலோ எடை கொண்டதாக உள்ளது.

## மேற்கோள்கள்

பகுப்பு:இந்தியாவில் யானைகள்
பிரித்தானிய உலோகம்

வலது|thumb|தேநீர் பாத்திரம், பிரித்தானிய உலோகம்
**பிரித்தானிய உலோகம் (Britannia metal** or **britannium** or **Britannia ware**) என்பது ஒரு சிறப்பு வகை பியூட்டர் கலப்புலோகம் ஆகும். இது இதன் வெள்ளி போன்ற பளபளப்பான தோற்றம் மற்றும் மென்மையான புறப்பரப்பிற்காகவும் பெரிதும் விரும்பப்படுகிறது. இந்த கலப்புலோகத்தின் எடை இயைபு வெள்ளீயம் 92% , அந்திமனி 6% மற்றும் தாமிரம் 2% என்றவாறு அமைகிறது

பிரித்தானிய உலோகம் என்பது வார்ப்பு என்பதகை் காட்டிலும் அழுத்தச் சுற்று முறையில் உலோகத்தை வனையும் செயல்முறையில் உருவாக்கப்பட்ட ஒன்றாகும். இந்த கலப்புலோகத்தின் உருகுநிலை 255 செல்சியசு ஆகும்

## மேற்கோள்கள்

பகுப்பு:எளிதில் உருகும் கலப்புலோகங்கள்
பகுப்பு:வெள்ளீயக் கலப்புலோகங்கள்
மெக்கோர்மேக் வினை

**மெக்கோர்மேக் வினை** *(McCormack reaction)* என்பது கரிம பாசுபரசு சேர்மங்களைத் தொகுப்பு முறையில் தயாரிக்க உதவும் ஓரு முறையாகும். இவ்வினையில் 1,3-டையீன் மற்றும் R2P+ வை வழங்கும் ஒரு மூலம் ஆகியன இணைந்து பாசுபோலீனியம் நேர்மின் அயனியைக் கொடுக்கின்றன. டுபாண்ட் நிறுவனத்தைச் சேர்ந்த வேதியியல் ஆராய்ச்சியாளர் டபிள்யு பி மெக்கோர்மேக் இவ்வினையைக் கண்டறிந்த காரண த்தால் மெக்கோர்மேக் வினை என்ற பெயர் சூட்டப்பட்டது.  
மெக்கோர்மேக் வினையை விவரிக்கும் வினை ஒன்றில் பீனைல்டைகுளோரோபாசுபீனும் ஐசோபிரீனும் பங்கேற்கின்றன :

:.

சுற்று வளைய [2+4] செயல்முறை வழியாக வினை நிகழ்கிறது. வினையில் விளையும் விளைபொருள்களை நீராற்பகுப்பு செய்து பாசுப்பீன் ஆக்சைடு பெறப்படுகிறது. ஐதரசன் ஆலைடு நீக்க வினையில் பாசுப்போல் உருவாகிறது.

## மேற்கோள்கள்

பகுப்பு:பெயர் வினைகள்
பகுப்பு:வளையக்கூட்டுகள்
அசாதாரணமான கருப்பை இரத்தப்போக்கு

**அசாதாரணமான கருப்பை இரத்தப்போக்கு** (Abnormal uterine bleeding) என்பது கருப்பையிலிருந்து அடிக்கடி, நீட்டித்தகாலத்திற்கு, வழக்கத்தைவிட  அதிகமான அல்லது  ஒழுங்கற்ற மாதவிடாய் ஏற்படுவதைக் குறிக்கிறது.கருத்தரிக்கும் காலத்தில் ஏற்படும் இரத்தப்போக்கு இவ்வகையில் சேராது.. இரும்புச் சத்து குறைபாடு காரணமாக ஏற்படும் இரத்தசோகை காரணமாகக்கூட அசாதாரண இரத்தப்போக்கு ஏற்படலாம். இது வழக்கமான வாழ்வியல் முறையை வெகுவாக எதிர்மறையாகப் பாதிக்கக்கூடும். 

கருப்பை நார்த்திசுக் கட்டி,  கருப்பைச் சுவரின் அகப்படலம் வளருதல்,கருப்பைப் பிரச்சனைகள், மாதவிடாய்ச் சிக்கல்கள், உள்ளுறுப்புகளில் இரத்தம் ஒழுகுதல், சினை முட்டை வருவதில் பிரச்சினை, குடும்பக்கட்டுப்படு அல்லது புற்றுநோயின் பக்கவிளைவுகள் ஆகியவை உள்ளிட்ட கருவூலகத்தின் உள்ளார்ந்த பிரச்சனைகள் அசாதாரண இரத்தப்போக்கிற்குக் காரணமாக இருக்கலாம். தனி ஒருவருக்கு ஏதேனும் ஒரு குறிப்பிட்ட காரணமாகவோ அல்லது  மேற்கண்டவற்றில் சிலவோ அசாதாரண இரத்தப்போக்கிற்குக் காரணமாக அமையலாம்.  இதன் முதல்படியாக கட்டி அல்லது கரு அகற்றப்படுகிறது. மருத்துவப்படமெடுத்தல் அல்லது கருப்பை அகநோக்குதல்  மூலம் இதனைக் கண்டறிய உதவலாம். 

ஒவ்வொரு விளைவுகளும் ஏற்படும் அடிப்படைக் காரணத்திற்கேற்ப சிகிச்சை மேற்கொள்ளப்படுகிறது. இயக்குநீர்முறை கருத்தடை, கோனடாட்ராபின் - முதன்மை இயக்கியை தூண்டுதல்,  டிரானெக்சாமின் அமிலம் ஆகியனவும்,  அறுவை சிகிச்சை மூலம் கட்டியை நீக்குதல், அல்லது  கருப்பை அகற்றுதல் ஆகியவையும் மேற்கொள்ளப்படுகின்றன. இனப்பெருக்க வயதிலுள்ள 20 விழுக்காடு பெண்களுக்கு அசாதாரண இரத்தப்போக்கு காணப்படுகிறது.

## References

பகுப்பு:மகளிர் நலவாழ்வு
டைனான் ஓவிய காட்சியகம்

**டைனான் ஓவிய காட்சியகம்** என்பது தைவான் நாட்டின் முதல் ஓவிய காட்சியகம் ஆகும். இது டைனான் நகரின் மத்திய மேற்கு பகுதில் அமைந்துள்ளது. உள்ளூர் ஓவிய கலைஞர்களின் நெடுநாள் உழைப்பால் உருவாக்கப்பட்ட ஒரு ஓவிய காட்சியகம். 2018  ஆம் ஆண்டு முதல் பொதுமக்கள் பார்வையிட அனுமதிக்கப்படும்.

## வரலாறு
1931 ஆம் ஆண்டு இந்த கட்டிடம் அமைந்துள்ள இடத்தில் முதல் முறையாக டைனான் காவல் துறை கட்டிடம் செயல்பட்டது. பின்னர் 1945  ஆம் ஆண்டு தைவான் ஜப்பான் நாட்டிடம் இருந்து, சீனா குடியரசு நாட்டிடம் ஒப்படைக்கபட்ட பின்பு, இக்கட்டிடம் டைனான்  நகர காவல் துறை கட்டிடம்  என பெயர் மாற்றப்பட்டது. 2011 ஆம் ஆண்டு இக்கட்டிடத்தில் இருந்து காவல் துறை தனது செயல்பாட்டை வேறு இடத்திற்கு மாற்றியது.
## செல்லும் வழி
இந்த ஓவிய காட்சியகம் டைனான் ரயில் நிலையத்தில் மிக அருகில் அமைந்துள்ளது .
## கட்டிடவடிவமைப்பு
இந்த ஓவிய காட்சியகத்தில் இரண்டு  கட்டிடங்கள் அமைந்துள்ளது
முதல் கட்டிடத்தில் 16 காட்சியகம் அமைந்துள்ளது.இந்த கட்டிடம் 1024 சதுர மீட்டர்  பரப்பளவு கொண்டது .சுடேஜிரோ  உமேசவா என்பவரால் வடிவமைக்கப்பட்டது  .
இரண்டாம் கட்டிடத்தில் 17 காட்சியகம் அமைந்துள்ளது.   இந்த கட்டிடம் 2960 சதுர மீட்டர்  பரப்பளவு கொண்டது . ஷி  ஜாவோ  யோங்  மற்றும்  ஷிகேறு  பண் என்பவரால் வடிவமைக்கப்பட்டது .இந்த காட்சியகம் பல்நோக்கு திரையரங்கு , குழந்தைகளுக்கான ஓவிய கலை மையம் ,ஓவிய கலைஞர்களின் சிறப்பு கட்சியாக தொகுப்பு ,மறுசீரமைப்பு மற்றும் ஓவிய ஆராய்ச்சி மையம்.இவ்வகை காட்சியகத்தில் தைவானில்  இதுதான்  முதல் காட்சியகம்.2011  ஆம் ஆண்டு முதல் 2014  ஆம் ஆண்டு வரை சுமார் 1158  ஓவிய கலைப்படைப்புகள்   சேகரிக்கப்பட்டன அவற்றில் சுமார் 144 வாங்கப்பட்டவை 1014  தானமாக வழங்கப்பட்டது

## மேற்கோள்கள்

பகுப்பு:தைவானியப் பண்பாடு
நுண்ணுயிரியால் அல்குல் நோய்

**நுண்ணுயிரியால் அல்குல் நோய்** *(bacterial vaginosis))* (**BV**) என்பது கூடுதலான நுண்ணுயிரி வளர்ச்சியால் ஏற்படும் அல்குல் நோயாகும்.  இதனால் மீன் நாற்றமுள்ள,வெண்மை அல்லது சாம்பல்நிற அல்குல் ஒழுக்கு கூடுதலாகும். சிறுநீர்க் கழிப்பில் கடுப்பு அல்லது எரிச்சல் ஏற்படலாம். அரிப்பு ஏற்படும். அறிகுறிகள் ஏதும் இல்லாமலும் போகலாம். இந்நோய் இருந்தால் பாலுறவு வழிக் கடத்தப்படும் நோய்களும் தொற்றுகளும் இருமடங்காக அமைய வாய்ப்பு உள்ளது. இது பேறுகாலத்துக்கு முன் குழந்தை பிறப்பை ஏற்படுத்த வாய்ப்புண்டு.

## மேற்கோள்கள்

## வெளி இணைப்புகள்


பகுப்பு:பாலுறவு கடத்தும் நோய்களும் தொற்றுகளும்
பகுப்பு:பெண் இடுப்பு உறுப்புகளின் அழற்சி நோய்கள்
பகுப்பு:ஓம்பு நுண்ணுயிரியல்
பகுப்பு:நுண்ணுயிரி நோய்கள்